《吴越两山亭》
明代·刘绩

危亭面势瞰雄都，词客登临兴倍孤。地拱会稽开古越，江吞罗刹限全吴。

黄金谩铸功臣像，红袖终堕霸国图。不为千年独悲怆，眼前人事几樗蒲。

作者简介：姓亦作镏。明浙江山阴人，祖籍洛阳，字孟熙。刘涣子。不求仕进，教授乡里。家贫，经常迁徙，所至则署卖文榜于门，得酬辄市酒待客，随手而尽。家有西江草堂，人称西江先生。工诗，有名一时。曾著《诗律》、《嵩阳稿》，有《霏雪录》传世。